Ragnheiður Elín Árnadóttir iðnaðar - og viðskiptaráðherra lagði fram á ríkisstjórnarfundi þann 28. nóvember sl. , frumvarp til laga um náttúrupassa . Markmið frumvarpsins er að afla nægjanlegs fjármagns til að stórauka nauðsynlega uppbyggingu , viðhald og verndun á ferðamannastöðum og efla um leið öryggismál ferðamanna . Mikil fjölgun erlendra ferðamanna hefur í för með sér stóraukið álag á margar af helstu náttúruperlum landsins . Á síðasta ári komu hingað 870 þúsund erlendir ferðamenn og á þessu ári stefnir í að milljón gesta múrinn verði rofinn . Í könnunum kemur í ljós að 80% þessara erlendu ferðamanna nefna íslenska náttúru sem megin ástæðu komu sinnar . Það liggur fyrir að víða hefur náttúran látið á sjá og uppbygging og viðhald á innviðum ferðamannastaða hefur ekki þróast í takt við fjölgun ferðamanna . Mikilvægt er að strax sé hafist handa við uppbyggingarstarfið og er áætlað að árleg fjárfestingaþörf nemi um einum milljarði króna . Allir ferðamannastaðir í eigu eða umsjón opinberra aðila munu sjálfkrafa eiga aðild að náttúrupassa . Jafnframt geta einkaaðilar sótt um aðild að náttúrupassanum og er þeim þá óheimilt að rukka aukalega sérstakt aðgangsgjald . Verð fyrir náttúrupassan verður 1.500 kr. og gildir hann í þrjú ár . Einstaklingar undir 18 ára aldri þurfa ekki að hafa náttúrupassa . Umsjón eftirlits með náttúrupassa verður í höndum Ferðamálastofu og fær hún heimildir til að sekta þá sem ekki hafa greitt gjald fyrir náttúrupassa . Áætlaðar tekjur fyrstu þrjú árin af náttúrupassanum nema um 4,5 - 5,2 milljörðum króna og reiknað er með að ríflega 85% komi frá erlendum ferðamönnum . Framkvæmdasjóður ferðamannastaða hefur umsjón með útdeilingu fjármuna og er mælt fyrir um að 82,5% af tekjum sjóðsins verði varið til uppbyggingar og viðhalds ferðamannastaða sem eiga aðild að náttúrupassa og skal við þá úthlutun taka mið af verkefnaáætlun sem unnin er á grundvelli laga um landsáætlun um uppbyggingu innviða fyrir ferðamenn . 10% af tekjum sjóðsins skal varið til framkvæmda á ferðamannastöðum sem ekki eiga aðild að náttúrupassa gegn 50% mótframlagi eigenda . Um 7,5% eru eyrnamerkt málefnum sem tengjast öryggi ferðamanna . Að hámarki 3,5% skal varið í umsýslu náttúrpassans . Gert er ráð fyrir að Náttúrupassinn taki gildi 1. september 2015